8. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 2 της 31 Δεκ. 1982/7 Ιαν. 1983 (ΦΕΚ Α΄  1) Κανονισμός Λειτουργίας του Εθνικού Συμβουλίου Ανωτάτης Παιδείας (Ε.Σ.Α.Π.). Έχοντας υπόψη: 1.Τις διατάξεις της παρ. 6 του άρθρ. 5 του Νόμ. 1268/82 «για τη δομή και λειτουργία των Ανωτάτων Εκπ/κών Ιδρυμάτων (ΦΕΚ 87-Α΄). 2.Τις διατάξεις των άρθρ. 2, 3 και 4 της απόφασης του Πρωθυπουργού και του Υπουργού Εθνικής Παιδείας και Θρησκευμάτων αριθ. Η. 5421/1982 «Ανάθεση αρμοδιοτήτων στους Υφυπουργούς Εθνικής Παιδείας και Θρησκευμάτων» (ΦΕΚ 474-Β΄). 3.Τις γνωμοδοτήσεις 807 και 844/1982 του Συμβουλίου της Επικρατείας, με πρόταση του Υφυπουργού Εθνικής Παιδείας και Θρησκευμάτων, αποφασίζουμε: Άρθρ.1.-1.Η Ολομέλεια του Ε.Σ.Α.Π. αποτελείται από τα μέλη που αναφέρονται στο άρθρ. 5, παρ. 2 του Νόμ. 1268/82, όπως τροποποιήθηκε με το άρθρ. 18 του Νόμ. 1286/1982. 2.Οι φορείς που εκπροσωπούνται στο Ε.Α.Σ.Π. υποδεικνύουν εγγράφως προς τον Υπουργό Εθνικής Παιδείας και Θρησκευμάτων, τους εκπροσώπους τους στο Ε.Σ.Α.Π. και ισάριθμους αναπληρωματικούς. Ο κάθε φορέας δικαιούται να αντικαταστήσει τον εκπρόσωπό του. Το σχετικό με την αντικατάσταση έγγραφο πρέπει να επιδοθεί στον Πρόεδρο του Ε.Σ.Α.Π. 48 τουλάχιστον ώρες πριν από την έναρξη τακτικής ή έκτακτης συνεδρίασης του Ε.Σ.Α.Π. 3.(α)Οι μετέχοντες στο Ε.Σ.Α.Π. Πρυτάνεις Α.Ε.Ι. αναπληρούνται από τους Αντιπρυτάνεις που σύμφωνα με τον εσωτερικό κανονισμό του Α.Ε.Ι. έχουν την σχετική αρμοδιότητα. Μέχρι την κατάρτιση του εσωτερικού κανονισμού αναπληρώνονται από τους Αντιπρυτάνεις Ακαδημαϊκών Υποθέσεων. (β)Α.Ε.Ι. με ένα τμήμα, εκπροσωπείται στο Ε.Σ.Α.Π. από τον Πρόεδρο του τμήματος ο οποίος ασκεί και καθήκοντα Πρυτάνη. Ο αναπληρωτής του ορίζεται σύμφωνα με τον εσωτερικό κανονισμό του Α.Ε.Ι. και μέχρι την κατάρτισή του με απόφαση της Γεν. Συνέλευσης. γ)Ως Πρυτάνεις θεωρούνται και οι Πρόεδροι των Διοικουσών Επιτροπών των Α.Ε.Ι. οι οποίοι συμμετέχουν στο Ε.Σ.Α.Π. και αναπληρώνονται από τους Αντιπροέδρους. Άρθρ.2.-1.Η Ολομέλεια του Ε.Σ.Α.Π. συγκαλείται σε τακτικές συνεδριάσεις 4 φορές το χρόνο και ειδικότερα τους μήνες Σεπτέμβριο, Δεκέμβριο, Μάρτιο και Ιούνιο. Έκτακτη σύγκληση της Ολομέλειας γίνεται όταν ζητηθεί από τον Υπουργό Εθνικής Παιδείας και Θρησκευμάτων, από τη Γραμματεία του Ε.Σ.Α.Π. ή από το 1/3 του συνόλου των μελών του. (Μετά τη σελ.30,02) Σελ.30,02(α) Τεύχος Ε71-Σελ.31 Οργάνωση και λειτουργία Α.Ε.Ι. 31.Α.α.7-8 2.Πρόεδρος του Ε.Σ.Α.Π. είναι ο εκπρόσωπος  του Υπουργού Εθνικής Παιδείας και Θρησκευμάτων. Ο Πρόεδρος συγκαλεί την Ολομέλεια και τη Γραμματεία, διευθύνει τις συνεδριάσεις τους και εκπροσωπεί τα δύο αυτά όργανα του Ε.Σ.Α.Π.   Όταν  στη  Γραμματεία συμμετέχει  ο Υπουργός Εθνικής Παιδείας και Θρησκευμάτων, αυτός συγκαλεί τη Γραμματεία, διευθύνει τις συνεδριάσεις της και την εκπροσωπεί. 3.Η Ολομέλεια του Ε.Σ.Α.Π. βρίσκεται σε απαρτία όταν είναι παρόντα το 1/2 τουλάχιστον των μελών της. Οι αποφάσεις παίρνονται με απόλυτη πλειοψηφία των παρόντων μελών. Η μη υπόδειξη εκπροσώπου από κάποιο φορέα στην Ολομέλεια του Ε.Σ.Α.Π. καθώς και η μη συμμετοχή σ’ αυτήν του Προέδρου της ΕΑΓΕ, εφ’ όσον δεν έχει συγκροτηθεί, θεωρείται απουσία του μέλους αυτού και δεν εμποδίζει τη λειτουργία της Ολομέλειας, εφόσον πάντως υπάρχει απαρτία. 4.Έδρα του Ε.Σ.Α.Π. είναι η Αθήνα. Η Ολομέλεια μπορεί να συγκαλείται και σε άλλες πόλεις όπου λειτουργούν Τμήματα Α.Ε.Ι. ή όπου σχεδιάζεται η μελετάται η ίδρυση Τμημάτων. Άρθρ.3.-1.Την ευθύνη του συντονισμού της λειτουργίας και των δραστηριοτήτων του Ε.Σ.Α.Π. καθώς και της εκτέλεσης των αποφάσεών του έχει η Γραμματεία του η οποία αποτελείται από τα μέλη που ορίζονται στο άρθρ. 5 και παρ. 4 του Νόμ. 1268/1982. 2.Η Γραμματεία συντάσσει την ημερήσια διάταξη των συνεδριάσεων της Ολομέλειας και μεριμνά για την ύπαρξη εισηγήσεων για όλα τα θέματα και την τεκμηρίωσή τους. 3.Με ευθύνη της Γραμματείας, η ημερήσια διάταξη, οι εισηγήσεις και τα λοιπά απαραίτητα έγγραφα, κοινοποιούνται στα μέλη της Ολομέλειας 15 τουλάχιστον μέρες πριν από τη σύγκληση κάθε τακτικής συνεδρίασής της ή 3 τουλάχιστον μέρες πριν από τη σύγκληση έκτακτης συνεδρίασής της. 4.Οι διατάξεις της παρ. 3 του προηγουμένου άρθρου, εφαρμόζονται ανάλογα και για τη Γραμματεία του Ε.Σ.Α.Π. Άρθρ.4.-1.Η Ολομέλεια του Ε.Σ.Α.Π. μπορεί να αναθέτει σε ομάδες εργασίας εθνικού ή περιφερειακού χαρακτήρα τη μελέτη συγκεκριμένων προβλημάτων, διεπιστημονικών ή σχετικών με ένα επιστημονικό κλάδο, και την επεξεργασία και διατύπωση σχετικών αιτιολογημένων εισηγήσεων και προτάσεων. Οι ομάδες εργασίας περιφερειακού χαρακτήρα συνεδριάζουν και εξυπηρετούνται στα αντίστοιχα περιφερειακά Α.Ε.Ι. Σελ.30,04 Τεύχος Ε71-Σελ.32 2.Το Ε.Σ.Α.Π. μπορεί να προσκαλεί Έλληνες Επιστήμονες του εξωτερικού, προκειμένου να συμμετάσχουν σε ομάδες εργασίας ή να ζητά τη γνώμη ειδικών εμπειρογνωμόνων για συγκεκριμένα προβλήματα. Μπορεί επίσης, να οργανώνει και να πραγματοποιεί εκδηλώσεις, σεμινάρια, συνέδρια για τη μελέτη και αντιμετώπιση συγκεκριμένων, ειδικοτέρων ή γενικοτέρων προβλημάτων, σχετικών με τους σκοπούς του. 3.Το Ε.Σ.Α.Π. μπορεί, για την εκπλήρωση της αποστολής του, να συνεργάζεται με διεθνείς οργανισμούς, ιδρύματα και επιστημονικούς, ερευνητικούς και εκπαιδευτικούς φορείς. Άρθρ.5.-1.Οι απαιτούμενες για τη λειτουργία και τις δραστηριότητες του ΕΣΑΠ δαπάνες καλύπτονται από τον προϋπολογισμό του Υπουργείου Εθνικής Παιδείας και Θρησκευμάτων, στον οποίο και αναγράφεται ειδική περίπτωση. 31.Α.α.8 Οργάνωση και λειτουργία Α.Ε.Ι.

[Source: greek_legal_code_raptarchis | Tokens: 4857]